רובוקופ

ערך זה עוסק בדמות בדיונית. אם התכוונתם למשמעות אחרת, ראו .
| --- | --- |

 סוג:  גיבור-על
 שם סרט:  רובוקופ (סרט, 1987), רובוקופ 2, רובוקופ 3, רובוקופ (סרט, 2014)
 תוכנית טלוויזיה:  רובוקופ (סדרת האנימציה), רובוקופ: סדרת הטלוויזיה
 הופעה ראשונה:  רובוקופ (סרט, 1987)
 הופעה אחרונה:  רובוקופ (סרט, 2014)
 יוצרים:  אדוארד נומייר ומייקל מיינר, פול ורהובן ופרנק מילר
 גילום הדמות:  פיטר ולר, רוברט ג'ון ברוק, ריצ'רד עדן, פייג' פלטשר, ג'ואל קינמן
 מידע
 שם אמיתי:  אלכס ג'יימס מרפי
 כינויים:  רובוקופ, מרפי, מרפ
 סטטוס:  פעיל
 גזע:  אדם (סייבורג)
 מין:  זכר
 מקצוע:  שוטר
 שיוך:  משטרת דטרויט
 נטייה:  טוב
 מומחיות:  עבודת משטרה, קליעה וירי סלקטיבי
 כוחות:  שדרוגים ביוניים רבים: מערכת כיוון, רכישת מטרות וקליעה מדויקת ביותר  כוח על-אנושי  גוף משוריין וחסין-כדורים  מערכות מחשב מתקדמות  התקן קלט/פלט דמוי דוקרן  יכולת הקלטה  יכולות זיהוי פלילי  משדר רדיו  גישה לאמצעי לחימה כבדים
 כלי נשק:  אקדח "אוטו-9", דוקרן נתונים, רובה כבד/תותח תקיפה "קוברה", זרוע נשק עם תת-מקלע ולהביור (רובוקופ 3)
 כלי רכב:  ניידת משטרה
 סגנון לחימה:  קלע מדויק ביותר, חמוש באקדח 9 מ"מ אוטומטי
 דת:  נוצרי קתולי
 אזרחות:  ארצות הברית
 סיבת המוות:  נרצח בידי פושעים, הוקם לתחייה כסייבורג
 דמויות קשורות
 משפחה:  אישה וילד
 חברים:  השוטרת אן לואיס (שותפה וחברה נאמנה), ד"ר מארי לאזרוס (הרופאה שלו)
 אויבים:  פושעי דטרויט, קלרנס בודיקר, דיק ג'ונס, ED-209
רובוקופ הוא דמות בדיונית של גיבור-על שנוצרה על ידי התסריטאים אדוארד נומייר ומייקל מיינר יחד עם פרנק מילר ופול ורהובן, והפכה לפופולרית בעקבות סרט הקולנוע "רובוקופ (סרט, 1987)" של פול ורהובן. בעקבות הצלחת הסרט והביקורות הטובות יצאו מספר סרטי המשך, סדרות טלוויזיה וספרי קומיקס.
רובוקופ הוא סייבורג משטרה מתקדם, שוטר-רובוט, שבנוי על אלכס מרפי, שוטר מצטיין ומסור שנהרג על ידי פושעים בעת מילוי תפקידו ומוחזר לחיים כסייבורג. העלילה מתרחשת בעיר דטרויט, מישיגן, בעתיד דיסטופי. דטרויט חווה גל פשיעה אלים במיוחד, בו פושעים מסוכנים וסוחרי סמים חמושים בנשק אוטומטי ואף בנשק כבד, מטילים מורא על העיר והורגים שוטרים רבים. העירייה, שסובלת מפשיטת רגל, נאלצת להפריט שירותים ציבוריים רבים, בהם המשטרה. אלה מנוהלים על ידי התאגיד המסחרי ענק Omni Consumer Products, הידוע בראשי התיבות שלו: OCP. ל-OCP יש משאבים כספיים ומדעיים עצומים, וגישה לטכנולוגיות היי-טק וביומד מתקדמות ביותר. OCP שולח ידו בתחומי עיסוק וייצור רבים בהם מוצרי צריכה, שירותים אזרחיים, בנייה, רובוטיקה ואלקטרוניקה וכן פיתוח וייצור של אמצעי לחימה, כולל לצבא ולמשטרה. מניעיה של OCP אינם אלטרואיסטים לחלוטין: היא מתכננת להרוס את דטרויט הישנה ולבנות במקומה את "דלתא סיטי" – עיר עתידנית ומתקדמת שתכניס לחברה כסף רב. כדי לממש את חזונם עליהם למגר את הפשיעה הקשה ולשם כך הם קונים את המשטרה.
השוטרים הרגילים מתגלים כחסרי אונים מול הפושעים החמושים בכבדות ורבים מהם נהרגים בקרבות ירי וחילופי אש ברחובות. בוב מורטון ודיק ג'ונס מציעים להוסיף לכוח המשטרה רובוטים בעלי בינה מלאכותית שלהם כוח אש גבוה וגוף משוריין חסין-כדורים. סגן הנשיא דיק ג'ונס הציע הסבה של מֶכה צבאי בשם ED-209 ואילו מורטון הציע לבנות סייבורג על בסיס מוח אנושי של שוטר, וקורא למיזם "רובוקופ" ("רובוט-שוטר"). בעקבות התנדבותו של מרפי למיזם "רובוקופ" של OCP הוא הועבר למחוז האלים ביותר של דטרויט ונהרג על ידי כנופיית פושעים בראשות קלרנס בודיקר. מרפי נבחר להיות המרכז של הסייבורג החדש. על מוחו, פרצופו וקרביו של מרפי הותקנו מערכות החייאה, והכל נעטף בתוך מרכב של שלדה רובוטית דמוית-אדם משוריינת. רובוקופ תוכנת לאכוף את החוק ולהגן על החפים מפשע, ובאמתחתו אמצעים טכנולוגיים רבים ואקדח רב-עוצמה. הוא חסין-כדורים, צלף בעל ירי מדויק ביותר ויעיל מאוד בטיפול בפושעים מסוכנים. אישיותו של מרפי משפיעה עליו מאוד לטובה והיא למעשה מה שמאפשרת לפרויקט להצליח, גם אם לא בדרך שבה הוא תוכנן.